b'\n_START_ARTICLE_\nPark drag\n_START_SECTION_\nHistorie\n_START_PARAGRAPH_\nPark drag-kj\xc3\xb8ret\xc3\xb8yet var et unikt fenomen fra den siste halvdelen av 1800-tallet som s\xc3\xa5 en avslutning i den nasjonale diligencefarten etter jernbanens ankomst. P\xc3\xa5 privateiernes anmodninger utviklet vognmakerne denne vogntypen ut av de st\xc3\xb8rre og tyngre mail coach- og road coach-hestekj\xc3\xb8ret\xc3\xb8yene som var popul\xc3\xa6rt som transportmiddel for de reisende i den f\xc3\xb8rste halvdelen av 1800-tallet. Mail coach var benyttet som postdiligence for \xc3\xa5 levere post over hele landet, mens road coach var en privat vogn for lengre reiser ut p\xc3\xa5 landevegene. Etter Post Office, det britiske postkontoret, begynte \xc3\xa5 overf\xc3\xb8re posttransporten fra diligencene til toget, var et stort antall eldre diligencekj\xc3\xb8ret\xc3\xb8yer tilgjengelig for oppkj\xc3\xb8p. _NEWLINE_Ekvipasjekulturen som hadde oppst\xc3\xa5tt omkring monarker, fyrster og regenter i 1500-tallet hadde spredt seg til borgerklassen og de nedre deler av aristokratiet som etterspurte ekvipasjer ment for fritid fra midten av 1700-tallet. Utfluktreiser i parker, til operabes\xc3\xb8k, til shopping og til rent sportsbruk ble en varig del av hverdagslivet for vogneiere som ogs\xc3\xa5 gjerne vil vise seg. Sosialt sett hadde denne kulturen blitt viktig for \xc3\xa5 stadfeste egne status og anseelse i de \xc3\xb8vre sosiale sjikt i land etter land. Jo mer komplisert ekvipasje man kunne vise fram og kj\xc3\xb8re, jo mer var man ansett av sine likestilte. For et respektabelt hus var gode parhester foran enhver relevant vogn sv\xc3\xa6rt viktig. I Storbritannia fantes det mange herskapelige etablissementer hvor man var i stand til \xc3\xa5 ha et firspann, det vil si et spann med fire hester, og det er ogs\xc3\xa5 der herrene - kalt gentleman - dyrket sine lidenskapene i hestebruk mer enn i andre land._NEWLINE_Det fantes ikke noe mer fasjonabelt og oppsiktsvekkende enn \xc3\xa5 ha egne diligencekj\xc3\xb8ret\xc3\xb8yer ettersom disse hadde satt sitt preg p\xc3\xa5 det britiske samfunnet i fortiden, og man hadde utviklet nye teknikker som gjort det mulig for en enslig amat\xc3\xb8rkusk \xc3\xa5 holde styr p\xc3\xa5 et firspann. De oppkj\xc3\xb8pte diligencekj\xc3\xb8ret\xc3\xb8yene vist seg velegnet som utfluktkj\xc3\xb8ret\xc3\xb8yer for et stort f\xc3\xb8lge, ettersom disse var konstruert for rask kj\xc3\xb8ring med tungt lass. Interessen fulgte til at vognmakerne startet nyproduksjon av vognene, men i en litt mindre og lettere variant som fremdeles beholdt inntrykket av en st\xc3\xb8rre vogn. Vognen ble s\xc3\xa5 popul\xc3\xa6r at eierne og de som var interessert i vognene startet en eksklusiv klubb kalt \xc2\xabFour-in-Hand Club\xc2\xbb i London. Klubbens medlemmene kom ofte sammen i Hyde Park for \xc3\xa5 vise sine kj\xc3\xb8ret\xc3\xb8yene og kj\xc3\xb8re med disse, endog innledet seg p\xc3\xa5 kappekj\xc3\xb8ring. Derav ble vognene oppkalt etter deres bruk, park coaches om det er eldre diligencekj\xc3\xb8ret\xc3\xb8yer, eller park drag om det er av den nybygde og lettere varianten._NEWLINE_Det har v\xc3\xa6rt kjente eiere som presenterte imponerende bragder i sportskj\xc3\xb8ring, blant annet den 20. jarl av Shrewsbury som hadde kj\xc3\xb8rt 121 engelske mil, eller 194 kilometer, i l\xc3\xb8pet av et d\xc3\xb8gn i 1881. Park drag var ikke bare i Storbritannia, det var ogs\xc3\xa5 benyttet av herrefolk i USA for liknende aff\xc3\xa6rer som utfluktreiser til n\xc3\xa6rliggende severdigheter og parker som Central Park i New York._NEWLINE_Utover 1900-tallet overtok automobilen herrenes interesse ettersom sportskj\xc3\xb8ring med de raskere og mer kapable motorkj\xc3\xb8ret\xc3\xb8yer ble popul\xc3\xa6rt, og sportsbilen ble den nye moten for disse som vil vise seg for sine likestilte og for offentligheten. Hestekj\xc3\xb8ret\xc3\xb8yet kom etter hvert i skyggen, og etter andre verdenskrigs slutt i 1945 hadde ekvipasjekulturen ebbet ut til fordel for kulturen omkring bilen. Hestetrukkede kj\xc3\xb8ret\xc3\xb8yer dermed h\xc3\xb8rt til sjeldenhetem i land som Storbritannia om disse er av den tradisjonelle typen. Park drag- og road coach-kj\xc3\xb8ret\xc3\xb8yene var sin tids limousin for st\xc3\xb8rre f\xc3\xb8lge.\n_START_SECTION_\nPark drag\n_START_PARAGRAPH_\nPark drag-hestevognen er basert p\xc3\xa5 mail coach-kj\xc3\xb8ret\xc3\xb8yet i sp\xc3\xb8rsm\xc3\xa5let om utseende og oppbygging, men med fire sittebenker p\xc3\xa5 utsiden, kuskesetet forut, sittebenk vendt forut p\xc3\xa5 taket, sittebenk vendt bakover p\xc3\xa5 taket og reist sittebenk over bagasjerommet. P\xc3\xa5 taket er det en nedsenkning som gjort det mulig \xc3\xa5 ha en lunsjkiste, en \xc2\xabimperial\xc2\xbb, forankret under kj\xc3\xb8ring. Det er sitteplasser for fire i kup\xc3\xa9en i vognkassen som kan v\xc3\xa6re utstyrt for fornytelsesreiser. P\xc3\xa5 det bakre bagasjerommet med fallem kan man lagre piknikutstyr og bruke fallemmen som lunsjbord for de reisende. Noen ganger hadde man et lite vinskap i selve vognen._NEWLINE_Et bevart kj\xc3\xb8ret\xc3\xb8y bygd i 1896 av J.A. Lawton and Co. i Liverpool hadde plass for tolv passasjerer medregnet kusken/eieren, som oppsto ut av stagecoach-kj\xc3\xb8ret\xc3\xb8yet med en typisk rundformet vognkasse, fore- og hindboots (bagasjerom) under kuskesetet og bakre sittebenk. Det er oppgitt til \xc3\xa5 v\xc3\xa6re 12ft 5 1/4 tommer langt eller 3,79 meter, 6ft 1 1/4 tommer bredt eller 1,86 meter og 7ft 10 tommer h\xc3\xb8yt eller 2,38 meter. _NEWLINE_I Australia var vognmakerne sterkt inspirert av de amerikanskdesignede diligencene benyttet som mail coach i tiden etter 1863, men hadde som sine britiske kolleger valgt \xc3\xa5 bruke springfj\xc3\xa6r p\xc3\xa5 det australske park drag-kj\xc3\xb8ret\xc3\xb8yet som var noe st\xc3\xb8rre, 2,6 meter h\xc3\xb8yt og 2 m bredt. Park drag-hestekj\xc3\xb8ret\xc3\xb8yet beholdt samme konstruksjon som sine forgjengerne, men ulike kj\xc3\xb8ret\xc3\xb8yer som den bevarte Brewster Park Drag bygd i mai 1892 hadde en enslig gaffelformet og kurvevendte vognstang med akselstangene, kurveformen var for \xc3\xa5 gi vognkassen som var U-formet, lav bakkeklaring.'